Bronbergers wat bibber en bewe kan hier lees hoe om van die winterweer te ontsnap met ’n paar vuurwarm idees vir vier- en twee-voetiges. Of jy nou onder die komberse wil inkruip met ’n lekker boek, ’n knetterende kaggelvuurtjie wil aansteek of innerlike versterking soek, hier kan jy lees waar om jou winterdrome te laat waar word.
Novent bied skoorsteenlose gas vuurherde wat voorsien is van ’n sisteem wat outomaties die gas afskakel as die suurstofvlakke in die vertrek te laag raak. Dié was die eerste skoorsteenlose gas vuurherde wat in 2004 in Suid-Afrika ontwerp, ontwikkel en vervaardig is. Daar is ’n verskeidenheid standaard vrystaande of ingeboude modelle om van te kies. Jy kan ook kies tussen gassisteme, vanaf vuurherde wat lyk soos houtvure, gloeiende kole of wit klippies. Die produkte word versprei deur Multibraai. Vir meer inligting, skakel 012-666-9379.
Kom kuier om ’n kampvuur by Rafters Pub & Grill. Daar brand elke aand ’n reuse kuier-kampvuur buite. Jy kan braaipakke koop en saam met vriende braai terwyl die pap en sous voorsien word. Binne in die kroeg kan jy met ’n lekker glasie OBS om die vuurwarm koolstoof kuier. Rafters is oorkant Mooikloof op die B-House perseel in Blesbokstraat, net af van Garstfonteinweg-verlenging. Vir meer inligting, skakel 012-480-0466 of 082-455-9705.